Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 124/1993. (IX. 22.) Korm. rendelet 1. § (1) bekezdését, mint
Paragraph Index: 150

124/1993. (IX. 22.) Korm. rendelet 1. § (1) bekezdését, mint az Alkotmányba ütközőt semmisítse meg. Az Alkotmánybíróság a két indítványt még nem tárgyalta meg (OBH 3262/1995). Alkotmányértelmezést kért az országgyűlési biztos a NATOhoz való csatlakozás népszavazásával kapcsolatos ügyben. A beadvány azt a kérdést vetette fel, hogy sérülne-e az állampolgároknak a közvetlen hatalomgyakorláshoz fűződő joga akkor, ha a már megkezdett aláírásgyűjtés ideje alatt az Országgyűlés azonos tárgyban más kezdeményezés alapján népszavazás kiírásáról döntene. Mivel a nem egyértelmű jogi szabályozás miatt az országgyűlési biztos a beadványt érdemben nem tudta vizsgálni, ezért kérte az Alkotmánybíróságtól — a mindenkire kötelező — alkotmányértelmezést. Az Alkotmánybíróság a beadványt érdemben elbírálta (OBH 8526/1997). 5.3.2. Ügyészi óvás Egy vagyoni kárpótlási üggyel összefüggésben állapította meg az országgyűlési biztos, hogy a földkiadó bizottság egy

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes